Doug Liman

Doug Liman (* 24. Juli 1965 in New York City) is en US-amerikaanschen Speelbaas un Filmproduzent.

 Leven un Wark 
Liman is de Söhn vun Arthur L. Liman, een vun de Anklagers in de Iran-Contra-Affär. Von dorher hett he sik fröh al för politische Intrigen un Verswörungstheorien intresseert. Dör en Fründ vun sien Vadder fünn he Freid an Filmkameras un füng an sülvst Kortfilmen to maken. 1988 hett he sien Afsluss an de Brown University maakt un besöch in’n Ansluss doran de USC School of Cinema-Television. As he dormit afslaten harr, fünn he Arbeit as Speelbaas in Hollywood. Sien Film Swingers vun 1996 is en unvermodten Hit worrn. Groten Spood harr he vör allen mit den hoochloovten Agenthriller The Bourne Identity vun 2002 mit Matt Damon un Franka Potente in de Hööftrullen.

An de wieteren Deelen vun de Bourne Reeg hett he as Produzent mitarbeit. Butendem hett he eenige Folgen de spoodrieke Feernsehreeg O.C. California produzeert. He hett ok noch wietere Actionfilmen dreiht. 2010 hett he sik in den Film Fair Game mit de Plame-Affär befaat. För dissen Film hett he en Inladung to de Filmfestival vun Cannes kregen.

Liman leevt vundaag in TriBeCa, Manhattan.

 Filmografie (Utwahl) 
 Johr Titel Funkschoon 1994 Getting Indt.: Kamikaze College Speelbaas 1996 Swingers Speelbaas 1999 Go Speelbaas 2001 See Jane Run Produzent 2002 Indie Is Great SpeelbaasProduzent 2002 The Bourne Identitydt.: Die Bourne Identität SpeelbaasProduzent 2003-04 O.C. California, Feernsehreeg ProduzentSpeelbaas 2004 Mail Order Wife Produzent 2004 The Bourne Supremacydt.: Die Bourne Verschwörung Produzent 2005 Mr. & Mrs. Smith Speelbaas 2005 Cry Wolf Produzent 2007 The Killing Floordt.: Kein Entkommen Produzent 2007 The Bourne Ultimatumdt.: Das Bourne Ultimatum Produzent 2008 Jumper Speelbaas 2008-09 Knight Rider, Feernsehreeg Produzent 2010 Fair Gamedt.: Fair Game – Nichts ist gefährlicher als die Wahrheit  SpeelbaasProduzentKamera 2010 Dao Jian Xiao Produzent 2014 After the Fall Produzent 2014 Edge of Tomorrowdt.: Edge of Tomorrow - Live. Die. Repeat SpeelbaasProduzent 2015 Left on Purpose, Dokumentarfilm Produzent 2016 Jason Bourne Produzent 2017 The Wall Speelbaas 2011-19 Suits, Feernsehreeg Produzent

 Utteken 
Liman weer bit hüüt (Februar 2011) fiefmol för grote Filmpriesen vöslahn, vun de he twee wunnen hett:
 1997: den MTV Movie Award in de Kategorie Best nee Filmmaker för Swingers
 1997: den FFCC Award in de Kategorie Newcomer vun’t Johr för Swingers

 Weblenken 

Kategorie:Börger von de USA
Kategorie:Mann
Kategorie:Filmproduzent
Kategorie:Speelbaas
Kategorie:Boren 1965